1 000 vlugtelinge het afgelope week verdwyn, verdrink | Maroela Media
1 000 vlugtelinge het afgelope week verdwyn, verdrink
Argieffoto van migrante naby Libië (Augustus 2015) Foto: Darrin Zammit Lupi / Reuters
Die Internasionale Organisasie vir Migrasie (IOM) reken meer as 1 000 persone het die afgelope week in die Middellandse See verdwyn of verdrink.
Minstens 700 vlugtelinge het sedert Woensdag verlede week verdrink toe hulle Europa vanaf Libië probeer bereik het.
Dit is die hoogste aantal vlugtelingdrenkelinge vanjaar, volgens die Verenigde Nasies se vlugtelingeagentskap UNHCR.
Drie skeepswrakke binne drie dae het tot die yslike dodetal bygedra.
Ander agentskappe, soos Dokters Sonder Grense (MSF), het Sondag gesê ons sal nooit die ware getalle weet nie. “Ongeveer 900 persone het moontlik die afgelope week in die Middellandse See omgekom. Europa, dit is ondraaglik,” het MSF op sy Twitter-rekening geskryf.
William Spindler, woordvoerder vir UNCHR, het gesê die kans dat iemand sal sterf op die roete tussen Noord-Afrika en Italië is tans 1 in 23. Vaartuie op dié roete is meer oorlaai as die vaartuie tussen Turkye en Griekeland en vervoer in sommige gevalle tot meer as 600 persone.
Na beraming het 2 510 migrante vanjaar in die Middellandse See omgekom, dit is 655 meer as dieselfde periode verlede jaar.
Lees meer: UNHCR, Europol
[Foto’s] Identiese drieling is ‘een uit 200 miljoen’
Die wêreld in foto’s – 31 Mei 2016
Om op aarde te wees en te weet daar is nie vir jou nie…
Vlugtelinge of veroweraars?
Ek kry hierdie mense bitter jammer…dis tragies.
Hulle hardloop weg van hulle geboorteland omdat dit onveilig is daar en die regering n groot gemors is …nou doen die mense alles om net daardie plek te verlaat …die wat dit kan bekostig ….en gee die wereld regtig om …hoop nie SA gaan die pad met die rooi oorpakkies wat alles net wil breek en vernietig oe
Wat verstommend is, is dat hierdie spesifieke vlaag van “vlugtelinge” uit Libië reeds maande gelede voorspel is deur alle betrokke partye en elke Jan Rap en sy maat. Dat daar so wragtiewaar tussen die VN, die EU, Interpol e.a. asook die onderskeie lande se regerings niks daadwerkliks gedoen kon word om die mense-smokkelaars plus hul armsalige skuite vas te trek nie, gaan die verstand heeltemal te bowe. Hierdie skurke lag in hul mou, terwyl mense met hul lewens boet. Ek het nie ‘n sweempie respek vir mense wat in die posisie is om hierdie tragedie te stop, maar dit op… Lees meer »